આ વિશે સંપૂર્ણ માહિતી આપતાં જોગેશ્વરીના સ્ટેશન-સુપરિન્ટેન્ડન્ટ આર. કે. પ્રસાદે ‘મિડ-ડે’ને કહ્યું હતું કે ‘મોટા ભાગના લોકો ઈસ્ટ-વેસ્ટમાં જવા માટે આ રેલવેફાટકનો જ ઉપયોગ કરે છે. ગમે એટલા પ્રયાસ કરીએ પણ એ બંધ કરી શકાતો નહોતો. વચ્ચે એ બંધ કરવામાં આવ્યો ત્યારે લોકોએ ધમાલ મચાવીને તોડફોડ કરી હતી. આ ફાટકને લીધે રેલવેને ઘણી મુશ્કેલી પડે છે અને લોકોના જીવ જાય એ અલગ. એથી હવે ૧૫ ઑગસ્ટથી એ રેલવેફાટક કાયમી રીતે બંધ કરવામાં આવશે. લોકો ઈસ્ટ-વેસ્ટ જવા માટે બ્રિજનો ઉપયોગ કરી શકે છે અને કોઈ સમસ્યા હોય તો અમને આવીને મળી શકે છે. અચાનક ફાટક બંધ કરવા કરતાં અમે ફાટક પર બૅનર લગાડવાનું અને થોડા સમયના અંતરે સ્ટેશન પર એ વિશે અનાઉન્સમેન્ટ કરવાનું વિચારી રહ્યા છીએ. લોકો ફરી પાછા કોઈ પ્રૉબ્લેમ ન ઊભા કરે તો સારું. રેલવે જેકંઈ કરી રહી છે એ લોકોના હિત માટે જ કરી રહી છે એથી લોકોએ સમજવું જરૂરી છે.’